Category:Schek Jozef

Jozef Schek, vlastným menom Jozef Babušek (* 3. september 1921 Bratislava) je slovenský karikaturista.

Štúdium
Narodil sa v Bratislave. Študoval agronómiu v Brne, v roku 1948 však musel školu tesne pred štátnicami opustiť a pracoval deväť rokov ako technický kresliar v piešťanskej Kovotechne. V roku 1960 začal pracovne pôsobiť v Bratislave, kde absolvoval štúdium dejín umenia, avšak bývať už ostal v Piešťanoch.

Tvorba
Jeho prvým komiksom bol Policajt a Zlodej (1947), uverejňovaný v humoristickom časopise Šidlo, ktoré vydávala Demokratická strana. Od roku 1959 spolupracoval s humoristickým časopisom Roháč. V roku 1965 v ňom začal publikovať najdlhší slovenský komiks všetkých čias - Jožinko (podtitul: Dieťa svojich rodičov), vychádzal až do roku 1988). Je autorom približne tridsiatky iných komiksových sérií (vrátane sci-fi žánru).

Bibliografia
V roku 2004 mu v pražskom vydavateľstve BB Art vyšla rozsiahla monografia. V októbri 2006 uviedlo vydavateľstvo Fo Art na trh knižný výber z jeho karikaturistickej tvorby, ktorý zostavil Kornel Földvári.